OpenLLM-France/wikimedia huggingface dataset:
# Mickaël Malsa

Mickaël Malsa (Paris, França, 12 d'octubre de 1995) és un futbolista francès que juga de migcampista en les files del Reial Valladolid de la Primera Divisió espanyola. Ha vestit la samarreta de la selecció absoluta de Martinica

## Trajectòria

El parisenc es va formar com a futbolista en les categories inferiors del FC Sochaux. Al conjunt francès va aconseguir un debut en la Ligue 1 quan amb prou feines superava els 19 anys i després del seu periple per la lliga de plata francesa, Malsa va entrar a formar part del futbol belga, enrolant-se en les files del Royal Antwerp FC. Després de jugar en territori belga una temporada va retornar a França on ha format part de l'US Avranches.
Més tard, el jugador va signar per l'AO Platanias de la Superlliga grega, on el migcampista francès va jugar un total de 13 partits en la lliga hel·lena.
El juliol de 2018, el migcampista va arribar cedit a l'Albacete Balompié de la Lliga 123 amb opció a compra des del conjunt neerlandès Fortuna Sittard.
El 2 de setembre de 2019, desvinculat de l'Albacete, que no va exercir l'opció de compra, i del Fortuna, que li va donar carta de llibertat per estalviar-se costos, va fitxar a l'últim moment pel CD Mirandés. En aquest equip va destacar en la seva participació en la Copa del Rei.
Després d'una temporada en el conjunt de Miranda de Ebro, el 22 de juliol de 2020 es va fer oficial el seu fitxatge pel Llevant UE per a les següents quatre temporades. Va debutar a la categoria el 27 de setembre, en una victòria per 3–1 a fora contra el CA Osasuna, i va marcar el seu primer gol a la màxima categoria el següent 18 d'abril, tot i que en una derrota a casa per 5–1 contra el Vila-real CF.
El 12 d'agost de 2022, després del descens del Llevant, Malsa va signar contracte per quatre anys amb el Reial Valladolid de primera divisió.

## Referències

* ↑ El Albacete presenta a Malsa
* ↑ El 'Alba' cierra uno de los fichajes más codiciados del verano
* ↑ «Mickaël Malsa, nuevo jugador del Club Deportivo Mirandés». CD Mirandés, 03-09-2019. [Consulta: 13 setembre 2019].
* ↑ Levante-EMV. «Malsa, de cero a cien en apenas siete meses». www.levante-emv.com. [Consulta: 28 març 2020].
* ↑ «Malsa, primer fichaje del Levante UD para el curso 20-21». Levante U. D., 22-07-2020. [Consulta: 22 juliol 2020].
* ↑ «¡Bienvenido, Malsa!» (en castellà). Real Valladolid, 12-08-2022. [Consulta: 14 agost 2022].

## Enllaços externs

* Fitxa i estadístiques
* Mickaël Malsa a National-Football-Teams.com (anglès)
* Mickaël Malsa a BDFutbol
* Mickaël Malsa, Fitxa a Soccerway
# Meges (cirurgià)

Meges (en llatí Meges, en grec antic Μέγης) va ser un eminent cirurgià natural de Sidó a Fenícia, segons diu Galè.
Va exercir a Roma al segle I aC on va obtenir gran reputació abans de l'època d'Appuleu Cels. Va escriure algunes obres mèdiques que no s'han conservat. Oribasi en va conservar un fragment. Probablement és el mateix Meges del que parla Plini el Vell a la Naturalis Historia i que també menciona Escriboni Llarg.

## Referències

* ↑ W.A.G., Meges a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1009
# Megazostrodon rudnerae

Megazostrodon rudnerae és una espècie extinta de mamaliaforme de l'ordre dels morganucodonts. Hi ha un cert consens per considerar-lo un dels predecessors immediats dels veritables mamífers. Apareix en el registre fòssil fa aproximadament 200 milions d'anys. És de gran importància, car podria ser que fos el protomamífer supervivent de les catàstrofes en què acabà el Triàsic del qual descendeix tota la classe dels mamífers.

## Característiques

M. rudnerae és un dels mamífers primitius semblants a musaranyes que visqueren principalment al període Juràssic. Les característiques d'aquest animal fan suposar que es tractava de l'últim pas de la transició de cinodonts a mamífers «autèntics».
Pel registre fòssil, se sap que M. rudnerae era un animal petit, potser de només 10 a 12 cm de longitud i amb un pes de 20-30 g, que probablement s'alimentava d'insectes, sargantanes i altres membres de la microfauna. Es pensa que potser era nocturn, car tenien el cervell més gros que els cinodonts i les regions encarregades de l'olfacte i de l'oïda estaven ben desenvolupades, cosa que li hauria conferit un cert avantatge a l'hora d'evitar els petits teròpodes amb els quals convivia, o per caçar les seves preses.
M. rudnerae fou trobat a Lesotho el 1966 per Iona Rudner, en honor de qui fou anomenat. Fou descrit per A. W. Crompton i F. A. Jenkins, Jr. el 1968.
Megazostrodon és l'únic gènere ben conegut de la família Megazostrodontidae.

## Referències

* ↑ Kielan-Jaworowska, Cifelli i Luo, 2004, p. 170.
* ↑ Dinosaur Mailing List Arxivat 2011-11-15 a Wayback Machine. (anglès)
* ↑ Crompton i Jenkins, «Molar occlusion in late Triassic mammals», Biological Review, 43 1968:427-458. (anglès)
* ↑ Gow, C. E. 1986. «A new skull of Megazostrodon (Mammalia, Triconodonta) from the Elliot Formation (Lower Jurassic) of Southern Africa». Palaeontologia Africana, 26: 13-23. (anglès)

## Bibliografia

* Kielan-Jaworowska, Z.; Cifelli, R. L.; Luo, Z.-X. Mammals from the Age of Dinosaurs: Origins, Evolution, and Structure (en anglès). Columbia University Press, 2004. ISBN 0-231-11918-6.
# Meggan Mallone

Meggan Mallone (Houston, Texas; 30 de desembre de 1986) és una actriu pornogràfica estatunidenca.
Va ser model durant la seva etapa escolar. Ella tenia només dues sessions de fotos per a adults en internet abans que un fotògraf la posés en contacte amb Vivid Entertainment Group durant l'exposició del 2008 de AVN. El 18 de gener de 2008 va signar un contracte exclusiu amb Vivid. Les dues primeres pel·lícules de Mallone per a Vivid van ser Strictly Conversation i 20 Questions dirigides per Paul Thomas. Mallone va aparèixer en la portada del mes de maig de 2008 de la revista AVN així com en la de juny del mateix any de la revista Hustler. Es va retirar del cinema pornogràfic el 2009.

## Referències

* ↑ Joanne Cachapero. «XBIZ - HMeggan Mallone Is Newest Vivid Contract Performer» (en anglès). XBIZ, 01-02-2008. Arxivat de l'original el 7 de desembre de 2008. [Consulta: 17 juliol 2008].
* ↑ Nelson X. «AVN - Hanna Hilton y Meggan Mallone Make debutan con Vivid» (en anglès). AVN, 01-07-2008. Arxivat de l'original el 2010-02-21. [Consulta: 17 juliol 2008].
* ↑ Error: hi ha arxiuurl o arxiudata, però calen tots dos paràmetres.«Vivid's Meggan Mallone: Strictly Conversation», 06-12-2009.
* ↑ «Vivid Signs Meggan Mallone», 01-10-2009.
* ↑ Mike Albo. «AVN - Chica Vivid Meggan Mallone en Strictly Conversation» (en anglès). AVN, 01-02-2008. Arxivat de l'original el 1 d'octubre de 2009. [Consulta: 17 juliol 2008].
* ↑ «Página de Myspace de Meggan Mallone». Arxivat de l'original el 7 d'octubre de 2008. [Consulta: 17 juliol 2008].

## Enllaços externs

* Meggan Mallone a Internet Adult Film Database (anglès)
* Meggan Mallone a Adult Film Database (anglès)
# Megeces

Megeces és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 484 | 472 | 467 | 446 |
# Maslov-Oreixin

Maslov-Oreixin (en rus: Маслов-Орешин) és un poble de l'óblast de Saràtov, a Rússia, segons el cens del 2010 tenia 129 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Minden

«Minden» té aquests significats:
* Minden (Iowa)
* Minden (Louisiana)
* Minden (Nebraska)
* Minden (Nevada), concentració de població designada pel cens i capital del Comtat de Douglas a l'estat de Nevada
* Minden (Renània-Palatinat), ciutat a alemanya
* Minden (Rin del Nord-Westfàlia), ciutat a alemanya
* Bisbat de Minden (1180–1648), antiga diòcesi catòlica i principat-bisbat del Sacre Imperi
* New Minden, població dels Estats Units a l'estat d'Illinois
# Minden (Nebraska)

Minden és una població dels Estats Units a l'estat de Nebraska. Segons el cens del 2000 tenia 2.964 habitants.

## Demografia

Segons el cens del 2000, Minden tenia 2.964 habitants, 1.185 habitatges, i 811 famílies. La densitat de població era de 697,8 habitants per km².
Dels 1.185 habitatges en un 32% hi vivien nens de menys de 18 anys, en un 59,2% hi vivien parelles casades, en un 7,4% dones solteres, i en un 31,5% no eren unitats familiars. En el 27,8% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,9% tenia menys de 18 anys, un 6,5% entre 18 i 24, un 25,5% entre 25 i 44, un 21,3% de 45 a 60 i un 21,8% 65 anys o més.
L'edat mediana era de 40 anys. Per cada 100 dones de 18 o més anys hi havia 82,7 homes.
La renda mediana per habitatge era de 40.092 $ i la renda mediana per família de 47.356 $. Els homes tenien una renda mediana de 29.267 $ mentre que les dones 18.929 $. La renda per capita de la població era de 18.847 $. Aproximadament el 2,3% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Minden». American Fact Finder. Oficina del Cens dels Estats Units, 12-01-2010.
# Minden (Nevada)

Minden és una concentració de població designada pel cens i capital del Comtat de Douglas a l'estat de Nevada. Segons el cens del 2000 tenia 2.836 habitants.

## Demografia

Segons el cens del 2000, Minden tenia 2.836 habitants, 1.166 habitatges, i 839 famílies La densitat de població era de 256,45 habitants per km².
Dels 1.166 habitatges en un 28,1% hi vivien nens de menys de 18 anys, en un 62,4% hi vivien parelles casades, en un 7,7% dones solteres, i en un 28,0% no eren unitats familiars. En el 23,0% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,78.
Per edats la població es repartia de la següent manera: un 21,9% tenia menys de 18 anys, un 4,3% entre 18 i 24, un 22,8% entre 25 i 44, un 27,5% de 45 a 64 i un 23,5% 65 anys o més.
L'edat mediana era de 45,6 anys. Per cada 100 dones hi havia 95,45 homes. Per cada 100 dones de 18 o més anys hi havia 92,35 homes.
La renda mediana per habitatge era de 56.795 $ i la renda mediana per família de 64.375 $. Els homes tenien una renda mediana de 40.833 $ mentre que les dones 34.700 $. La renda per capita de la població era de 30.405 $. Aproximadament el 3,7% de les famílies i el 5,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minden». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Minden». American Fact Finder. Oficina del Cens dels Estats Units, 15-09-2010.
# Minden (Iowa)

Minden és una població dels Estats Units a l'estat d'Iowa. Segons el cens del 2000 tenia 564 habitants.

## Demografia

Segons el cens del 2000, Minden tenia 564 habitants, 222 habitatges, i 160 famílies. La densitat de població era de 622,2 habitants/km².
Dels 222 habitatges en un 34,7% hi vivien nens de menys de 18 anys, en un 62,2% hi vivien parelles casades, en un 5,9% dones solteres, i en un 27,9% no eren unitats familiars. En el 23% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,8% tenia menys de 18 anys, un 6,7% entre 18 i 24, un 27,8% entre 25 i 44, un 22,7% de 45 a 60 i un 14,9% 65 anys o més.
L'edat mediana era de 36 anys. Per cada 100 dones de 18 o més anys hi havia 95,7 homes.
La renda mediana per habitatge era de 42.054 $ i la renda mediana per família de 49.583 $. Els homes tenien una renda mediana de 30.809 $ mentre que les dones 22.813 $. La renda per capita de la població era de 19.048 $. Entorn del 2,6% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Minden». American Fact Finder. Oficina del Cens dels Estats Units, 12-01-2010.
# Memorial Andrzej Trochanowski

El Memorial Andrzej Trochanowski és una cursa ciclista d'un dia polonesa que es disputa anualment a l'1 de maig. Creada el 1989, des del 2005 forma part de l'UCI Europa Tour.

## Palmarès

| Any | Vencedor | Segon | Tercer |
| 1989 | Stanisław Trzeciak | Adam Szafron | Józef Grochała |
| 1990 | Robert Grzechnik | Sławomir Krawczyk | Saulius Šarkauskas |
| 1991 | Grzegorz Gronkiewicz | Zbigniew Ludwiniak | Tomáš Sedláček |
| 1992 | Piotr Chmielewski | Jarosław Chojnacki | Przemysław Mikołajczyk |
| 1993 | Anatoly Tchubar | Krzysztof Szafrański | |
| 1994 | Igor Chukhliantsev | Piotr Zaradny | Szczepan Gurdała |
| 1995 | Paweł Niedźwiecki | Zenon Jaskuła | Dariusz Baranowski |
| 1996 | Raimondas Rumšas | Zbigniew Piątek | Piotr Wadecki |
| 1997 | Grzegorz Wajs | Radosław Romanik | Grzegorz Gronkiewicz |
| 1998 | Marek Wrona | Grzegorz Gronkiewicz | Jarosław Rębiewski |
| 1999 | Alexei Nakazny | Bartłomiej Ksobiak | Volodymyr Savchenko |
| 2000 | Piotr Chmielewski | Marcin Lewandowski | Sławomir Chrzanowski |
| 2001 | Adam Wadecki | Robert Radosz | Grzegorz Gronkiewicz |
| 2002 | Bohdan Bòndarev | Hubert Nowak | Chris Fisher |
| 2003 | Paweł Szaniawski | Marcin Sapa | Oleksandr Klimenko |
| 2004 | Mariusz Witecki | Sebastian Jezierski | Dariusz Skoczylas |
| 2005 | František Raboň | Piotr Zaradny | Sebastian Jezierski |
| 2006 | Piotr Chmielewski | Marcin Sapa | Maroš Kováč |
| 2007 | Tomasz Lisowicz | Piotr Zaradny | Łukasz Podolski |
| 2008 | Tomasz Kiendyś | Artur Detko | Pavel Zitta |
| 2009 | Mateusz Taciak | Tomasz Kiendyś | Dariusz Rudnicki |
| 2010 | André Schulze | Adam Wadecki | Krzysztof Jeżowski |
| 2011 | André Schulze | Krzysztof Jeżowski | Marek Cichosz |
| 2012 | Tomasz Smoleń | Andrzej Bartkiewicz | Sylwester Janiszewski |
| 2013 | Konrad Dąbkowski | Grzegorz Stępniak | Dzmitryi Suravets |
| 2014 | Kamil Gradek | Kamil Zieliński | Łukasz Bodnar |
| 2015 | Mateusz Nowak | Paweł Franczak | Kacper Gronkiewicz |
| 2016 | Alois Kaňkovský | Adrian Tekliński | Błażej Janiaczyk |
| 2017 | Alois Kaňkovský | Grzegorz Stępniak | Eryk Latoń |
| 2018 | Alois Kaňkovský | Sylwester Janiszewski | Paweł Franczak |
| 2019 | Alois Kaňkovský | Maciej Paterski | František Sisr |
| 2022 | Tobias Nolde | Tim Bierkens | Mārtiņš Pluto |
| 2023 | Itamar Einhorn | Stanislaw Aniolkowski | Norbert Banaszek |
| 2024 | Norbert Banaszek | Magnus Bak Klaris | Bartłomiej Proć |

## Referències

* ↑ Mémorial Andrzeja Trochanowskiego (Pol) - Cat.1.2 a memoire-du-cyclisme.eu

## Enllaços externs

* Web oficial (polonès)
* Palamarès a museociclismo.it
# Memorial

* No s'ha de confondre amb Memorial (religió).
Un memorial és un monument commemoratiu servint per commemorar un esdeveniment o per honorar una o diverses persones mortes.
Les formes més escampades de memorials són monuments com estàtues o fonts. El tipus més corrent de memorial és la làpida. Els monuments als morts són igualment escampats per honorar les persones mortes o desaparegudes per fets de guerra.
Quan que una persona mor, la família pot demanar que un do, generalment dels diners (més aviat que de les flors), sigui abocat en una fundació o en una església. De vegades, quan un estudiant mor, el memorial es fa sota la forma d'un moneder d'estudi a atribuir als estudiants meritoris.
En litúrgia, el memorial del sacrifici del Crist és un nom donat a la missa.

## Enllaços externs

* http://www.memorial-caen.fr El Memorial de Caen, la Història per construir la pau
* Toujoursla.com Nova forma de memòria. Una memorial virtual i interactiu a Internet.
* Memorial Archambault Arxivat 2011-01-31 a Wayback Machine.
# Mixto Esporte Clube

El Mixto Esporte Clube és un club de futbol brasiler de la ciutat de Cuiabá a l'estat de Mato Grosso.

## Història

El club va ser fundat el 20 de maig de 1934. El 1943 guanyà la primera edició del Campeonato Matogrossense. A nivell nacional, el 1976 participà en el Campeonato Brasileiro Série A per primer cop. Repetí a la primera divisió brasilera els anys 1978, 1979, 1980, 1981, 1982, 1983, 1985 i 1986.

## Palmarès

* Campionat matogrossense:
** 1943, 1945, 1947, 1948, 1949, 1951, 1952, 1953, 1954, 1959, 1961, 1962, 1965, 1969, 1970, 1979, 1980, 1981, 1982, 1984, 1988, 1989,1996, 2008
* Copa Governador do Mato Grosso:
** 2012
* Torneio Início:
** 1969
* Copa Integração Emílio Garrastazu Médici:
** 1973
* Torneio Centro-Oeste:
** 1976

## Estadi

El Mixto disputa els seus partits a l'estadi Verdão. L'estadi té una capacitat per a 40.000 espectadors.

## Referències

* 1 2 (portuguès) «Mixto de Cuiabá». Arquivo de Clubes. Arxivat de l'original el 2013-01-17. [Consulta: 12 maig 2008].
* ↑ «Mato Grosso State League - List of Champions». RSSSF, 13-04-2014. [Consulta: 1r juliol 2014].
* ↑ «II COPA BRASIL - 1976 Brazilian Championship». RSSSF Brasil. [Consulta: 12 maig 2008].
* ↑ «Brazil 1986 Championship - Copa Brasil». RSSSF Brasil. [Consulta: 12 maig 2008].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de setembre 27, 2013. [Consulta: Gener 13, 2011].

## Enllaços externs

* Web oficial
# Mixuli

Mixuli (en rus: Мишули) és un poble de l'óblast de Kírov, a Rússia, segons el cens del 2010 tenia 7. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Menedem (oficial de Lucul·le)

Menedem (en grec antic: Μενέδημος, en llatí: Menedemus) va ser un oficial i amic del general Luci Licini Lucul·le que va estar al seu costat durant la guerra contra Mitridates VI Eupator, rei del Pont.
Va salvar la vida al seu general quan en una ocasió va impedir a un cap escita de nom Oltac entrar a la tenda on dormia el general, amb intenció de matar-lo.

## Referències

* ↑ 3.Menedemus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1037
# Meinloh von Sevelingen

Meinloh von Sevelingen (mitjan segle XII) fou un Minnesänger de Suàbia.

## Vida i obra

No es tenen dades de la vida d'aquest poeta. Sevelingen, el topònim del seu nom, correspon al modern Söflingen, avui en dia un barri d'Ulm. El 1240 es documenta un Meinlohus de Sevelingen, ministerial dels comtes de Dillingen, que no és evidentment el Minnesänger sinó un descendent. S'han conservat catorze estrofes de la seva poesia. Per la seva estructura i estilística se situen en la primera fase del Minnesang, l'anomenada tradició del Danubi. Però ja hi introdueix el servei a la dama, més propi de l'amor cortès: és el primer que fa ús del terme dienst ("servei") en el context amorós.

## Bibliografia

* Fernando Magallanes Latas / María del Carmen Balbuena Torezano, El amor cortés en la lítica medieval alemana (Minnesang), Sevilla, Kronos, 2001, p. 43 i textos amb traducció p. 75-77

## Enllaços externs

* Händl, Claudia, "Meinloh von Sevelingen" in: Neue Deutsche Biographie 16 (1990), p. 677 [Consultable en línia http://www.deutsche-biographie.de/pnd100964648.html]
# Mizocitosi

La mizocitosi (del grec: myzein, (μυζεῖν) que significa "succionar" i kytos (κύτος) que significa "contenidor", fent referència a la "cèllula") és un mètode de nutrició que es troba en alguns organismes heteròtrofs. També se'n diu "vampirisme cel·lular", ja que la cèl·lula depredadors travessa la paret cel·lular i/o la membrana cel·lular de la cèl·lula presa mitjançant un tub de nutrició, el coinoide, succiona el contingut cel·lular i el digereix.
La mizocitosi es troba en els Myzozoa i també en algunes espècies de Ciliophora (tots dos dins els Alveolats). Un exemple clàssic és en el ciliat Didinium quan devora un Paramecium. Els ciliats suctorians s'alimenten exclusivament per mizocitosi, succionant el citoplasma de la presa amb els seus pseudòpodes.

## Referències

* ↑ Cavalier-Smith, T.; Chao, E.E. «Protalveolate phylogeny and systematics and the origins of Sporozoa and dinoflagellates (Phylum Myzozoa nom. Nov.)». European Journal of Protistology, 40, 3, 2004, pàg. 185–212. DOI: 10.1016/j.ejop.2004.01.002.
* ↑ Didinium eats Paramecium.
* ↑ Rudzinska, M. A. «Do Suctoria Really Feed by Suction?». BioScience, 23, 2, 1973, pàg. 87–94. DOI: 10.2307/1296568. JSTOR: 1296568.
# Mizostòmides

Els mizostòmides (Myzostomida) són un grup de petits anèl·lids que parasiten equinoderms, sobre tot crinoïdeus. Van ser descrits per primera vegada en 1827 per Rudolf Leuckart. La seva filiació és incerta; per a alguns autors no són més que un ordre pertanyent a la classe Polychaeta.

## Característiques

La forma típica dels mizostòmids és aplanada i arrodonida amb una prima vora des del qual es perllonguen radialment delicats pèls anomenats cirrus. La superfície dorsal és suau i en la ventral existeixen cinc parells de parapodis dotats de garfis amb els quals s'aferren a l'hoste. Posseeixen a més quatre òrgans xucladors aparentment amb capacitat sensorial. La boca i l'anus solen estar en els extrems de la superfície ventral dels animals. La majoria són hermafrodites amb òrgans reproductors rudimentaris. Algunes espècies es desplacen en el cos de l'hoste, mentre unes altres romanen aferrades als òrgans diana d'aquest.

## Taxonomia

Segons WoMRS els mizostòmids son un ordre incertae sedis, és a dir, no assignat a cap classe, que inclou set famílies:
* Família Asteriomyzostomidae Jägersten, 1940
* Família Asteromyzostomidae Wagin, 1954
* Família Eenymeenymyzostomatidae Summers & Rouse, 2015
* Família Endomyzostomatidae Perrier, 1897
* Família Myzostomatidae Benham, 1896
* Família Protomyzostomidae Stummer-Traunfels, 1926
* Família Pulvinomyzostomidae Jägersten, 1940

## Referències

* ↑ «WoRMS - World Register of Marine Species - Myzostomida» (en anglès). [Consulta: 4 febrer 2021].
# Micmàs

Micmàs (en hebreu מִכְמָשׂ, Mikhmàs) fou una ciutat de la tribu de Benjamí a l'est de Betel. Pertanyia als filisteus i més tard va passar als israelites. A la rodalia hi han les roques Bossés i Senne esmentades a Sam. 14.4, que són dues roques còniques entre la ciutat i Gueba.

## Notes

* ↑ Esra 2:27
* ↑ Isa. 10:28
* ↑ 1 Sam. 14

## Referències

* Against All Odds - Israel survives / Miraculous True Stories, DVD, 95 min., ISBN 1-59464-265-6, a dramatized documentary, produced by American Trademark Pictures. Distributed by Questar Inc., Chicago, Illinois.

## Enllaços externs

* «Michmash». A: Encyclopædia Britannica (en anglès). 18. 11a ed, 1911.